เป็นประจำเดือนใส่ผ้าอนามัยแล้วคันอวัยะเพศด้านนอกค่ะ เกิดจากอะไรคะ มันคันมากเลยค่ะ ปกติก็ใช้ผ้าอนามัยแบบเดิม พอใส่ผ้าอนามัยแล้วคันค่ะ พอไม่โดนผ้าอนามัยก็ไม่คัน มันสปรกหรือเปล่าคะ หรือลองเปลี่ยนยี่ห้อผ้าอนามัยดู
สวัสดีค่ะ อาการคันที่อวัยวะเพศหญิงด้านนอก อาจจะมีสาเหตุมาจาก การติดเชื้อราบริเวณอวัยวะเพศภายนอก มักเกิดเป็นผื่นสีแดง มีขุย และคันมากผิวหนังอาจมีลักณะบวมแดงลอกก็ได้ สาเหตุอื่นๆเช่น เป็นการระคายสัมผัส การแพ้สัมผัสสารที่นำมาโดนบริเวณอวัยวะเพศ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก หรือคันจากความแห้งของเยื่อบุอวัยวะเพศมักพบในหญิงสูงอายุในเบื้องต้น ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดี ไม่อับชื้น ไม่เกาอย่างรุนแรงบริเวณที่เป็นควรไปพบแพทย์ถ้าอาการที่เป็น เป็นมากขึ้นเรื่อยๆ คันมาก จนมีขุย แดง ลอก ตกขาวผิดปกติ หรือคันจนรบกวนการใช้ชีวิตประจำวัน อาจลองเปลี่ยนผ้าอนามัยดูก่อนได้ถ้ามีผ้าอนามัยชนิดใดที่สงสัยมากและสังเกตอาการค่ะ